       Z A P I S N I K

                      s 12. sjednice Vijeća Gradske  četvrti Stenjevec
održane 31. svibnja  2022. s početkom u 18,30 sati
u velikoj dvorani PU Susedgrad

Sjednicom predsjedava predsjednik VGČ Stenjevec Ivan Zelenić.
Evidentiranjem članova na početku sjednice utvrđeno je da je nazočno  19 članova Vijeća. 
NAZOČNI : Slavica Bilić, Tin Dukanović, Natko Felbar, Goran Furdek, Davorka Horvat,Ivana Kukor, Ivica Marić, Hana Miljanić, Maja Mucko, Marijana Nodilo, Dubravka Rusan, Karmela Martinjak, Franjo Vrbić, Gabriela Tomazić, Sara Vučić, Ivan Zelenić, Marin Živković, Davor Stanković, Danijel Perić
NENAZOČNI: nema 
OSTALI NAZOČNI: Kristina Starčević - voditeljica, Jadranka Gobac- stručni referent
Predsjednik je pozdravio nazočne i otvorio raspravu o verifikaciji Zapisnika s 11. sjednice Vijeća Gradske četvrti Stenjevec.
Nije bilo prijavljenih za raspravu. Predsjednik je predložio glasovanje o verifikaciji zapisnika.
Konstatira se da je jednoglasno s 19 glasova „za“  verificiran Zapisnik s 11. sjednice VGČ 
Stenjevec. 
Predsjednik je upoznao nazočne s nadopunom dnevnog reda i otvorio raspravu. 

Nije bilo prijavljenih za raspravu. Predložio je usvajanje dnevnog reda. 
Konstatira se da je jednoglasno s 19 glasova „za“ usvojen slijedeći: 

DNEVNI RED:
1. Prijedlog zaključka o prijedlogu Odluke o izradi izmjena i dopuna Urbanističkog plana uređenja Slobodne carinske zone Jankomir

2. Prijedlog zaključka o izmjeni Pravilnika o postavljanju kioska i pokretnih naprava na području Grada Zagreba

3. Prijedlog zaključka o sadržaju strateške studije utjecaja na okoliš Plana razvoja Grada Zagreba za razdoblje 2021.-2027.

4. Prometna problematika na području Gradske četvrti Stenjevec

5. Informacije, pitanja i prijedlozi
Točka 1. 
Prijedlog zaključka o prijedlogu Odluke o izradi izmjena i dopuna Urbanističkog plana uređenja Slobodne carinske zone Jankomir
Predsjednik je obrazložio prijedlog zaključka i otvorio je raspravu. 

Nije bilo prijavljenih za raspravu. 

Predsjednik je pročitao prijedlog zaključka i  stavio ga na glasovanje .

Konstatira se da je većinom glasova i to s 14 glasova „za“, 1 glasom „protiv“ i 4 „Suzdržana“ usvojen slijedeći: 
ZAKLJUČAK

Vijeće Gradske četvrti Stenjevec suglasno je s Prijedlogom Odluke o izradi izmjena i dopuna Urbanističkog plana uređenja slobodne carinske zone Jankomir.

Točka 2. 
Prijedlog zaključka o izmjeni Pravilnika o postavljanju kioska i pokretnih naprava na području Grada Zagreba
Predsjednik je obrazložio prijedlog zaključka i otvorio je raspravu. 
U raspravi su sudjelovali Ivica Marić, Ivan Zelenić i Kristina Starčević. 

Nakon provedene rasprave predsjednik je pročitao prijedlog zaključka i stavio ga na glasovanje. 

Konstatira se da je većinom glasova i to sa 17 glasova „za“ i 2 „suzdržana“ usvojen slijedeći: 

ZAKLJUČAK

Vijeće Gradske četvrti Stenjevec  traži da se u Pravilniku o postavljanju kioska i pokretnih naprava na području Grada Zagreba u članku 8. briše lokacija navedena za postavljanje luna parka na području Gradske četvrti Stenjevec: ¨Špansko- Park hrvatskih dragovoljaca Domovinskog rata (zapadno od tržnice Špansko).¨
Isto se traži zbog  kršenja javnog reda i mira, uništavanja zelene površine, odnosno njezina ne vraćanja u prvobitno stanje nakon korištenja te prejake rasvjete, zbog čega Vijeće Mjesnog odbora Špansko- sjever i Vijeće Gradske četvrti Stenjevec prima pritužbe nezadovoljnih  građana.

Također napominjemo da Vijeće Gradske četvrti Stenjevec u nekoliko saziva daje negativna mišljenja na postavljanje luna parka na toj lokaciji.

Točka 3.
Prijedlog zaključka o sadržaju strateške studije utjecaja na okoliš Plana razvoja Grada Zagreba za razdoblje 2021.-2027.
Predsjednik je obrazložio prijedlog zaključka i otvorio je raspravu. 
Nije bilo prijavljenih za raspravu.

Predsjednik je zaključio raspravu, pročitao prijedlog zaključka i stavio ga na glasovanje. 

Konstatira se da je većinom glasova i to sa 17 glasova „za“ i 2 „suzdržana“ usvojen slijedeći: 

ZAKLJUČAK

Vijeće Gradske četvrti Stenjevec suglasno je sa sadržajem Strateške studije utjecaja na okoliš Plana razvoja Grada Zagreba za razdoblje 2021.-2027.

Točka 4. 
Prometna problematika na području Gradske četvrti Stenjevec
Predsjednik je naveo da su svi prijedlozi radnog tijela dostavljeni u pisanom obliku. Dao je riječ voditelju Radnog tijela za obavljanje poslova iz područja prometa Goranu Furdeku. 

Goran Furdek kratko je obrazložio prijedloge zaključaka. 

Predsjednik je otvorio raspravu. 

U raspravi su sudjelovali Ivana Kukor i Goran Furdek. 

Nakon provedene rasprave predsjednik je stavio prijedloge na glasovanje. 
Konstatira se da su jednoglasno s 19 glasova „za“ usvojeni slijedeći zaključci: 
Z A K LJ U Č A K

Vijeće Gradske četvrti Stenjevec traži od Gradskog ureda za obnovu, izgradnju, prostorno uređenje, graditeljstvo, komunalne poslove i promet, donošenje rješenja o postavljanju K36 uzdignutih ploha kako bi se smirila prometna situacija u Poljačkoj ulici kod kbr. 22 i kbr. 38. Ova radna grupa kao i VGČ Stenjevec i MO Donja Kustošija svjesno je da je za regulaciju prometa zadužena prometna policija MUPa RH, PU Zagrebačke, II postaje prometne policije i Sektor za komunalno i prometno redarstvo, ali do sada pritužbe nisu dale nikakve rezultate. Ako postoji neslaganje gradskog ureda s našom odlukom, molimo da nam se pošalje objašnjenje i po 

mogućnosti savjet na koji način bi se problem moga riješiti.

Z A K LJ U Č A K

Vijeće Gradske četvrti Stenjevec traži od Gradskog ureda za obnovu, izgradnju, prostorno uređenje, graditeljstvo, komunalne poslove i promet, donošenje rješenja o postavljanju uzdignute plohe K36 umjesto postojećeg pješačkog prijelaza u ulici Cirkovci kod kbr.76. Ako postoji neslaganje gradskog ureda s našom odlukom, molimo da nam se pošalje objašnjenje i po mogućnosti savjet na koji način bi se problem moga riješiti.

Z A K LJ U Č A K

Vijeće Gradske četvrti Stenjevec traži od Gradskog ureda za obnovu, izgradnju, prostorno uređenje, graditeljstvo, komunalne poslove i promet, promet donošenje rješenja o postavljanju betonskih kalota na adresi Mirka Viriusa kbr. 12 i 16 kako bi se spriječilo parkiranje vozila koja priječe ulaz u zgradu i na požarni put. Traži se gradski ured da se postave betonske kalote takve visine koje ne sprječavaju vatrogasnim vozilima ulaz na lokaciju. Ako postoji neslaganje gradskog ureda s našom odlukom, molimo da nam se pošalje objašnjenje i po mogućnosti savjet na koji način bi se problem moga riješiti.

Z A K LJ U Č A K

Vijeće Gradske četvrti Stenjevec traži od Gradskog ureda za obnovu, izgradnju, prostorno uređenje, graditeljstvo, komunalne poslove i promet, donošenje rješenja o uklanjanju postojećih uspornika ( trenutno se samo kod kbr.72 nalazi uspornik ) i postavljanju novih K36 uzdignutih ploha s iscrtanim pješačkim prijelazima kod kbr. 70 i 72, zato što je to glavna ruta za djecu koja idu u Gimnaziju Lucijana Vranjanina i djecu koja idu u OŠ Ante Kovačića. Ako postoji neslaganje gradskog ureda s našom odlukom, molimo da nam se pošalje objašnjenje i po mogućnosti savjet na koji način bi se problem moga riješiti.

Z A K LJ U Č A K

Vijeće Gradske četvrti Stenjevec traži od Gradskog ureda za obnovu, izgradnju, prostorno uređenje, graditeljstvo, komunalne poslove i promet, donošenje rješenja o postavljanju betonskih kalota ispred smetlarnika u Ulici Drage Gervaisa 3, jer pri našem obilasku zatekli smo automobil parkiran ispred smetlarnika. U razgovoru s građanima doznali smo da je to konstantan problem, da su MUP i komunalno redarstvo više puta zvano, ali to nije rješenje. Ako postoji neslaganje gradskog ureda s našom odlukom, molimo da nam se pošalje objašnjenje i po mogućnosti savjet na koji način bi se problem moga riješiti.

Z A K LJ U Č A K

Vijeće Gradske četvrti Stenjevec traži od Gradskog ureda za obnovu, izgradnju, prostorno uređenje, graditeljstvo, komunalne poslove i promet, donošenje rješenja da se umjesto postojećeg pješačkog prijelaza postavi K36 uzdignuta ploha s pješačkim prijelazom u Ulici Antuna Šoljana, istočno od katastarske čestice 5080, K.O. Vrapče. Ako postoji neslaganje gradskog ureda s našom odlukom, molimo da nam se pošalje objašnjenje i po mogućnosti savjet na koji način bi se problem moga riješiti.
Z A K LJ U Č A K

Vijeće Gradske četvrti Stenjevec traži od Gradskog ureda za obnovu, izgradnju, prostorno uređenje, graditeljstvo, komunalne poslove i promet, donošenje rješenja o uklanjanju postojećih uspornika i postavljanju K36 uzdignutih ploha u Ulici Gustava Krkleca kod kbr. 11 i 16. Tražimo postavljanje uzdignutih K36 ploha jer su postojeći uspornici dotrajali i kroz njih motori mogu lagano proći, to je jako frekventno mjesto sa školom i bankom u blizini. Ako postoji neslaganje gradskog ureda s našom odlukom, molimo da nam se pošalje objašnjenje i po mogućnosti savjet na koji način bi se problem moga riješiti.

Z A K LJ U Č A K

Vijeće Gradske četvrti Stenjevec traži od Gradskog ureda za obnovu, izgradnju, prostorno uređenje, graditeljstvo, komunalne poslove i promet, donošenje rješenja o postavljanju uzdignute plohe K36 na pješačkom prijelazu kod križanja ulica Vida Došena i Nikole Gučetića zbog blizine vrtića i velikog dječjeg parka. Ako postoji neslaganje gradskog ureda s našom odlukom, molimo da nam se pošalje objašnjenje i po mogućnosti savjet na koji način bi se problem moga riješiti.

Z A K LJ U Č A K

Vijeće Gradske četvrti Stenjevec traži od Gradskog ureda za obnovu, izgradnju, prostorno uređenje, graditeljstvo, komunalne poslove i promet, donošenje rješenja o mogućnosti asfaltiranja  novih parkirališnih mjesta u ulici Ivane Brlić Mažuranić kod kbr. 2ABC. Radno tijelo traži MUP RH, Prometnu policiju da daju svoje mišljenje o poziciji mogućih parking mjesta, tj. dali je sve po zakonu o sigurnosti u prometu na cestama. Radno tijelo bi htjelo napomenuti da od dvije čestice ( 4554/4 K.O. Vrapče i 4554 K.O. Vrapče ) na kojem je predviđen parking, čestica 4554 K.O. Vrapče nije u vlasništvu Grada Zagreba. Ako postoji neslaganje gradskog ureda s našom odlukom, molimo da nam se pošalje objašnjenje i po mogućnosti savjet na koji način bi se problem mogao riješiti.

Z A K LJ U Č A K

Vijeće Gradske četvrti Stenjevec traži od Gradskog ureda za obnovu, izgradnju, prostorno uređenje, graditeljstvo, komunalne poslove i promet, dodatnu provjeru mogućnosti postavljanja uspornika u ulici Komarski put kod kbr. 3 i 15 zato što je ulica jednosmjerna i uska. Ako je moguće zbog navedenih karakteristika ulice postaviti uzdignute plohe K36, onda se ova radna grupa slaže s prijedlogom MO. Ako postoji neslaganje gradskog ureda s našom odlukom, molimo da nam se pošalje objašnjenje i po mogućnosti savjet na koji način bi se problem moga riješiti.

Z A K LJ U Č A K

Vijeće Gradske četvrti Stenjevec traži od Gradskog ureda za obnovu, izgradnju, prostorno uređenje, graditeljstvo, komunalne poslove i promet, donošenje rješenja o zamjeni dotrajalih uspornika i postavljanju K36 uzdignutih ploha u Medarskoj ulici. Ako postoji neslaganje gradskog ureda s našom odlukom, molimo da nam se pošalje objašnjenje i po mogućnosti savjet na koji način bi se problem moga riješiti.
Točka 5. 
Informacije, pitanja i prijedlozi
Predsjednik je iznio informaciju o parku za pse i potencijalne lokacije za novi park za pse.
Vezano uz tu temu raspravljali su Davor Stanković, Ivica Marić, Slavica Bilić, Ivan Zelenić.
Davor Stanković postavio je upit vezano uz malonogometno igralište u Malešnici koje bi se trebalo otvoriti za javnost jer smatra da će biti još veća buka i problemi vezani uz korištenje igrališta. 

Gabriela Tomazić postavila je upit da li je pristigao kakav odgovor vezano uz ulicu Drage Gervaisa. 

Maja Mucko navela je da je održan sastanak s predstavnicima „Zagrebačkog holdinga“ i postavljeno je pitanje vezano uz izgradnju parkirališta. U toku je izrada projektne dokumentacije. 
U raspravi su sudjelovali i Ivica Marić, Ivana Kukor, Kristina Starčević i Gabriela Tomazić. 
Završeno u  19,30 sati.
Zapisničar:
Jadranka Gobac
Predsjednik
   Vijeća Gradske četvrti Stenjevec
Ivan Zelenić 

